S.W.A.T. (film)

S.W.A.T. er en spenningsfilm fra 2003, og en gjeninnspilling av en TV-serie ved samme navn.

Handling
Jim Street (Colin Farrell), en tidligere U.S. Navy Seal og fremtredende politimann i Los Angeles-politiet, blir sendt med resten av S.W.A.T.-laget for å stoppe en gjeng bankranere som har tatt gisler. Hans partner og nære venn Brian Gamble (Jeremy Renner), som sliter med et ustabilt temperament, følger ikke ordre om å la være å skyte bankranerne. Dette fører til at en av gislene også blir skutt. Gamble og Street blir fratatt sine stillinger av kaptein Fuller, sjefen for politidistriktet i Los Angeles metropol. Gamble sier opp etter en diskusjon med Fuller, og Street blir satt i «våpenburet» for å føre tilsyn med, og vedlikeholde, enhetens våpen og utstyr. Seks måneder etter denne hendelsen tilkaller politisjefen sersjant Daniel «Hondo» Harrelson (Samuel L. Jackson) for å omorganisere S.W.A.T.-avdelingen. Hondo setter sammen et mangfoldig team seg selv inkludert med, Street, Christina Sanchez, Deacon Kaye, T.J. McCabe og Michael Boxer. Det nye teamet trener sammen og knytter vennskap, noe som resulterer i at deres første oppdrag med å uskadeliggjøre og fange en ustabil bevæpnet man lykkes. 

I mellomtiden ankommer den franske narkobaronen Alexander «Alex» Montel, Los Angeles. Han drar innom en lokal restaurant og dreper onkelen hans for å ha tatt familiens penger til egen vinning. På tur til flyplassen blir han stoppet av politiet på grunn av en ødelagt baklykt. Etter å ha blitt identifisert som ettersøkt i over et dusin land av Interpol, blir han arrestert. Men da Montel skal overføres til fengselet prøver noen av hans medsammensvorne utkledd som politimenn, å redde han mens han sitter om bord i bussen som transporterer ham. Hondos team ankommer tidsnok til å drepe de to bevæpnede mennene og fange Alex igjen. I det S.W.A.T.-teamet nærmer seg politistasjonen,svermer det av reportere, dette får Montel til å rope til kameraene at han ville «gitt 100 millioner dollar til den eller de som klarer å få han ut herfra». Los Angeles-politiet planlegger å overføre Montel til føderalt fangenskap. Den første planen er å bruke lufttransport, men ukjent angriper skyter ned helikopteret med en kraftig skarpskytterrifle. Etter dette sender politiet ut en stor konvoi biler som angripende gjengmedlemmer finner ut er en avledningsmanøver, samtidig som Hondos team bruker to SUV'er for å få Montel transportert bort. Under transporten viser det seg at T.J. sammen med Gamble har rottet seg sammen for å kidnappe Montel fra politioffiserene, noe de lykkes med. Boxer blir kritisk skadet. 

Hondo og resten av teamet hans starter jakten for et endelig oppgjør med Gambles gjeng. Fuller informerer dem senere om at Gamble har tenkt å fly Montel ut av USA. Fuller sender alle politifolkene til en flyplass for å hindre flukten. Mens Hondo og S.W.A.T.-teamet jager rundt i byen, observerer de et fly som flyr lavere enn normal høyde. Dermed kommer de til den rette konklusjonen om at flyet er det som Gamble har ventet på. Ettersom alle tilgjengelige enheter er på flyplassen bestemmer de seg for å følge flyet. Før flyet kan ta av med Gamble og Montel klarer Hondo og teamet å avskjære det, noe som resulterer i skuddveksling der resten av Gambles menn blir drept og Sanchez såret. Street forfølger og dreper Gamble ved å kaste han på togskinnene i det et tog passerer og han blir halshugget av hjulene. Fuller og resten av politistyrken ankommer og tar seg av resten. Fuller takker Hondo og teamet for innsatsen, men forteller dem at jobben ennå ikke er fullført ettersom Montel fremdeles ikke er i føderalt fangenskap. Hondo og teamet hans leverer Montel til et føderalt fengsel hvor han må vente på rettssaken. På vei hjem til Los Angeles kommer det en beskjed om et ran over radioen, og selv om teamet mangler to stykker og arbeidsdagen egentlig var over for 12 timer siden, bestemmer Hondo, Street, Kaye og Sanchez seg for å hjelpe til likevel.

I kinosalene
I filmens åpningshelg spilte den inn $37 062 535 i USA. Totalt spilte den inn $207 725 639 over hele verden

Rolleliste
   Skuespiller  Rolle  Litt om rollefiguren Samuel L. Jackson  Sgt. «Dan 'Hondo' Harrelson»  En gammeldags S.W.A.T.-soldat, som blir hentet inn i tjeneste igjen av politisjefen for å danne et nytt S.W.A.T.-lag.Colin Farrell  Off. «Jim Street»  Tidligere S.W.A.T.-soldat, men degradert til «våpenbua». Rekruttert av Hondo til S.W.A.T.-laget han skal danneMichelle Rodríguez  Off. «Chris Sanchez»  Hun søker stadig på en stilling i S.W.A.T., men blir bestandig avvist. Rekruttert av Hondo til S.W.A.T.-laget han skal danneLL Cool J  Off. «Deacon 'Deke' Kay»  Tidligere på gatepatruljering, men rekruttert av Hondo til S.W.A.T.-laget han skal danneJosh Charles  Off. «TJ McCabe»  En S.W.A.T.-offiser som blir beordret til Hondos lag.  Han har arbeidet med Hondo tidligere.Brian Van Holt  Off. «Michael Boxer» En S.W.A.T.-offiser som blir beordret til Hondos lag. Hans søster gikk ut med «Jim Street» en stund. Han har arbeidet med Hondo tidligere.Larry Pointdexter  Capt. «Thomas Fuller»  Sjefen for S.W.A.T.-avdelingen, og mislikt av de fleste S.W.A.T.-offiserene.Reginald E. Cathey  Lt. «Greg Valasquez»  En feltkommandant for S.W.A.T.-avdelingen, og en av Hondos gamle venner.Denis Arndt  Sgt. «Howard»  Leder for et annet S.W.A.T.-lagOlivier Martinez  «Alex Montel»  En internasjonal kriminell som har en familie som kontrollerer en enorm narkotikaligaJeremy Renner  Tidligere Off. «Brian Gamble»  Streets tidligere partner som sluttet i LAPD etter at han blir degradert på grunn av at han ved en ulykke skjøt et gissel.

 Referanser 

 Eksterne lenker 


Kategori:Filmer fra 2003
Kategori:Actionfilmer fra USA
Kategori:Engelskspråklige filmer
Kategori:Franskspråklige filmer
Kategori:Spanskspråklige filmer
Kategori:Filmer lagt til Los Angeles